**Amy Lynn Hartzler** (Riverside, Kalifornija, 13. prosinca 1981.), američka pjevačica.
Amy Lee, američka kantautorica, pjevačica i vođa uspješnog američkog alternative-rock banda Evanescence snima prvi EP jednostavnog naziva Evanescence EP. Na njemu se nalaze i stare obrade pjesama kao što su "My Immortal", "Imaginary" te "Haunted". Poslije je uslijedio demo *Origin*, a svjetsku slavu stekla je albumom *Fallen* iz 2003. Album donosi 4 hit-singla, a to su redom:

* "Bring Me to Life" iz 2003. također se nalazi na soundtrack albumu *Daredevil*.
* "Going Under" iz 2003.
* "Everybody's Fool" iz 2004.
* "My Immortal" iz 2004. koji se također nalazi na soundtrack albumu *Daredevil*.

Pjesma "My Immortal" je nagrađena Grammy-jem 2005. godine. 2004. izdaju Live DVD/CD *Anywhere but Home* sa snimkom koncerta iz Pariza, te s ekskluzivnim dodatkom: dvije neobjavljene pjesme i četiri videospota za objavljene singlove.

Nakon ogromnog uspjeha prvog studijskog albuma, u bendu su nastale nesuglasice i tako je tijekom turneje iznenada bend napustio Ben Moody. Iako su mnogi predviđali raspad grupe, Amy Lee i dečki vraćaju se sredinom listopada 2006. na scenu novim albumom simboličnog naziva *The Open Door* (prijevod: *Otvorena vrata*). Album donosi 4 hit-singla:

"Call Me When You're Sober" objavljen u listopadu 2006. te "Lithium" iz prosinca 2006. Wind-Up Records, izdavačka kuća u sklopu koje djeluju i Evanescence, odlučila se prema reakcijama fanova na koncertima da umjesto predviđenog novog singla "All that I'm living for" u prodaju lansira "Sweet Sacrifice". Najnoviji singl je "Good Enough". U sklopu novog izdanja soundtracka crtića *Predbožićna noćna mora* Amy Lee napravila je obradu pjesme "Sally's song" koristeći harfu. Amy Lee objavila je da se 6. svibnja 2007. udala za dugogodišnjeg prijatelja Josha Hartzlera.

Biografija
----------

Amy je odrastala u kući sa bratom i dvije sestre. Treća sestra je umrla od nepoznate bolesti 1987. Na cd-u "Fallen" nalazi se pjesma "Hello", a na albumu "The Open Door" nalazi se pjesma "Like You" koje su posvećene umrloj sestri. Inače Amy je pjevala u crkvenom zboru od svoje 6. godine, a uz to ima 9 godina škole za klavir, te svira i gitaru. Njen otac je bio poznati DJ, stoga su se dosta selili... od Californije, Illinoisa, do Arkansasa gdje je Evanescence započeo svoju karijeru nakon što je Amy diplomirala na akademiji Pulaski 2000 godine. Danas je Amy poznata po Neo-Goth stilu što se vidi po Viktorijanskoj odjeći u kojoj nastupa i makeupu.Odjeću uglavnom dizajnira sama a u tim kreacijama je išla na dodjelu Grammyja i nastupala na spotu "Going Under".

| * p
* r
* u
Evanescence |
| --- |
| **Amy Lee** • **Terry Balsamo** • **Tim McCord**Will Boyd • Rocky Gray • David Hodges • Will Hunt • John LeCompt • Troy McLawhorn • Ben Moody |
| Studijski albumi | *Fallen* • *The Open Door* • *Evanescence* • *Synthesis* • *The Bitter Truth* |
| Albumi uživo | *Anywhere but Home* |
| Demo snimke i EP-ovi | *Evanescence EP* • *Sound Asleep EP* • *Origin* • *Mystary EP* |
| Singlovi | 
 "Bring Me to Life" **·**  "Going Under" **·**  "My Immortal" **·**  "Everybody's Fool" **·**  "Call Me When You're Sober" **·**  "Lithium" **·**  "Sweet Sacrifice" **·**  "Good Enough" **·**  "What You Want" **·**  "My Heart Is Broken" |
| Povezano | Ostale kompozicije |


***Amy Lee*** na Wikimedijinoj ostavi